MNB: az állam 2826 milliárddal tartozik a magánnyugdíjrendszerből átlépetteknek | Alfahír
2017. 11. 21. 09:11
A magánnyugdíjpénztárakból átvett 3000 milliárd forint eltűnt, az államadósság forintban számított értéke nem csökken. De mi lett a befizetett nyugdíjcélú megtakarításunk sorsa? „Önként” lemondtunk róla? Úgy tűnik, nem, az MNB-nél ugyanis állami kötelezettségként tartják nyilván.
A kötelező jelleggel bevezetett magánnyugdíjpénztári rendszert 2011-ben „reformálta meg” az Orbán-kormány. A visszalépés az állami rendszerbe elvileg önkéntes volt, ám a csavar az volt, hogy „alapból” mindenki visszakerül, aki nem nyilatkozik másképp. A 2,8 millió pénztártagból mindössze 61 ezren tettek maradási nyilatkozatot.
Mi lett a befizetett nyugdíj-megtakarításunkkal?
A kormányzati intézkedés során azt ígérték, a nyugdíjpénztári vagyont „átveszik” és a befizetéseket egyéni számlákon tartják majd nyilván. Így bárki számára nyomon követhető lett volna, hogy mennyi nyugdíjcélú megtakarítása van. (Ennek a piramisjátékra hasonlító felosztó-kirovó rendszerben ugyan nincs értelme, de ha az öngondoskodás felé szeretnénk elmozdulni, akkor elengedhetetlenül szükséges.) Ez nem történt meg, ám a Menedzsment Fórum kiszúrta, mégiscsak lehet valami kapaszkodót találniuk azoknak, akik korábbi megtakarításukból szeretnének valamennyit viszontlátni nyugdíjba vonulásuk után. Mint a portál rábukkant, a Magyar Nemzeti Bank az államháztartás pénzügyi vagyonáról szóló jelentésében (Excel-tábla itt.) szerepel az átvett magánnyugdíjpénztári vagyon mint fennálló kötelezettség. Az „egyéb tartozások” soron belül a „nyugdíjpénztári átlépések miatti tartozás” soron (az Excel-tábla 42. sora) ugyanis 2017. szeptember 30-án még mindig található 2826,1 milliárd forint kötelezettség, ami azt jelenti, hogy a Matolcsy György vezette intézmény ha áttételesen is, de elismeri, hogy az állam tartozik ezzel a pénzzel a nyugdíjukra takarékoskodóknak.
A keddi szakmai fórum délutáni szekciójában került szóba a nyugdíjcélú megtakarítások kérdése. Kandrács Csaba, az MNB Pénzügyi szervezetek felügyeletéért felelős ügyvezető igazgatója ismertette, nyugdíjcélú megtakarítások tekintetében továbbra is az önkéntes pénztárak a legnépszerűbbek, a pénztárakban 1 296 milliárd forintnyi vagyon forog.
"Ha egy napra szabaddá tennék a nyugdíjba vonulás lehetőségét, kiürülne a szakma"